Dôvodom pre vznik informačného systému určeného pre evidenciu a manažment parkoviska letiska je potreba uchovávania údajov. Každé vozidlo, ktoré parkovalo na danom parkovisku treba správne zaevidovať. Údaje, ktoré nám to poskytnú sú nasledovné: zóna, jednotlivé parkovacie miesta, kategória, cenník, zákazníci a ich parkovanie s históriou, rezervácia parkovania a v neposlednom rade je aj evidencia platieb za parkovanie. Vzniká tu potreba efektívneho spracovania a uchovávania údajov. Pri evidencii však môžu vzniknúť aj isté problémy. Následne si tieto možné vzniknutia problémov popíšeme.

Údaj, ktorý je potrebné uchovávať je aj typ zákazníka, na ktorého sa následne viaže aj suma na úhradu času stráveného na parkovisku. Bežní zákazníci, ktorí prídu na parkovisko len zriedka platia iné poplatky ako stáli zákazníci. Stálymi zákazníkmi pritom môžu byť fyzické alebo právnické osoby. Ďalší typ zľavy, ktorý je môžné získať je jednorázová zľava. Posledný typ zákazníka je zamestnanec, ktorý má parkovanie vo vyhradenej zóne zadarmo. Cenník, ktorý je taktiež potrebné evidovať je rozdielny nielen pre typ zákazníka, ale taktiež sa odvíja aj od dňa v týždni. Pre stálych zákazníkov je možné vystavenie faktúry. Pri tomto ale netreba zabúdať, že pre každú zónu je taktiež určená doba bezplatného parkovania. Ďalšou vecou, ktorú treba zvážiť je aj časť dňa, kedy je parkovisko platené.

Pri riešení informačného systému pre evidenciu a manažment parkoviska letiska bude naším cieľom optimálne riešenie daného problému.